Občina Škocjan objavlja na podlagi Pravilnika o sofinanciranju urejanja bivalnih razmer pripadnikov romske skupnosti v Občini Škocjan (Uradni list RS, št. 30/2024) in Odloka o proračunu Občine Škocjan za leto 2025 (Uradni list RS, št. 111/2024)

**JAVNI POZIV O SOFINANCIRANJU UREJANJA BIVALNIH RAZMER PRIPADNIKOV ROMSKE SKUPNOSTI V OBČINI ŠKOCJAN ZA LETO 2025**

1. Sofinancer: Občina Škocjan, Škocjan 67, 8275 Škocjan.
2. Predmet javnega poziva je sofinanciranje nakupa legalnega stanovanja oziroma legalnega stanovanjskega objekta, kot ju opredeljuje veljavna gradbena zakonodaja.
3. Na javni poziv se lahko prijavi fizična oseba, ki ima skupaj s člani svojega gospodinjstva v uporabi objekt znotraj romskega naselja v Občini Škocjan in ga je pripravljena zapustiti skupaj s člani gospodinjstva in izvesti njegovo rušenje. Upravičen vlagatelj je ena polnoletna oseba na gospodinjstvo, ki na dan vložitve prijave na javni poziv nima neporavnanih zapadlih obveznosti do Občine Škocjan in za upravičen namen sofinanciranja še ni v celoti pridobila sredstev iz drugega naslova.

Vlagatelj je upravičen do sofinanciranja, če bo na naslovu kupljenega stanovanja ali stanovanjskega objekta prijavil stalno prebivališče zase in ostale člane gospodinjstva, zrušil obstoječe bivališče in na njegovem mestu namestil kamnite mase ali druge večje ovire, ter se zaveže v kupljenem stanovanju ali stanovanjskem objektu dejansko prebivati najmanj 20 let, kar se zavaruje s prepovedjo odtujitve in obremenitve v korist Občine Škocjan.

1. Oseba je lahko upravičena do sofinanciranja samo za en stanovanjski objekt z morebitnimi pripadajočimi objekti.

Sofinancirajo se nakupi, za katere so prodajne pogodbe sklenjene po objavi tega javnega poziva.

1. Višina sofinancira po tem javnem pozivu znaša 25.000,00 EUR na upravičenca.
2. Občina Škocjan ima zagotovljena sredstva za sofinanciranje nakupa nepremičnine po tem javnem pozivu v višini 50.000,00 EUR v letu 2025 na proračunski postavki 18025.
3. Vlogo za dodelitev sredstev po tem javnem pozivu lahko zainteresirane osebe oddajo osebno ali priporočeno po pošti na naslov Občina Škocjan, Škocjan 67, 8275 Škocjan, do porabe sredstev vendar najkasneje do 30.9.2025.

Vloga mora biti čitljiva, na ustreznih mestih podpisana in mora vsebovati vse obvezne priloge, dokazila in podatke, določene v dokumentaciji za prijavo.

Vloge morajo biti oddane v zaprti kuverti označene z »NE ODPIRAJ – vloga javni poziv za sofinanciranje – romska naselja Škocjan«. Na hrbtni strani kuverte morajo biti navedeni podatki vlagatelja (ime in priimek, naslov).

1. Vloge se bodo odpirale v roku petih dni po prispetju na Občino Škocjan. Odpiranje ni javno. O vlogah bo odločeno v nadaljnjih osmih dneh po njihovem odpiranju. Za vloge, ki ne bodo popolne, bodo vlagatelji pozvani na dopolnitev. V primeru, da je vloga dopolnjena, se šteje kot čas oddaje vloge datum in ura oddaje ustrezne dopolnitve. Nepopolne vloge in vloge oddane po porabi sredstev ali poteku roka za oddajo vlog, bodo zavržene. Strokovna komisija bo opravila pregled popolnih vlog ter preverila izpolnjevanje pogojev. Po preveritvi izpolnjevanja pogojev bo pripravila predlog odločitve ter ga skupaj z zapisnikom predložila direktorju občinske uprave, ki bo izdala odločitve o zavrženju vloge, dodelitvi oziroma nedodelitvi sredstev.

Vlagateljem bo posredovan sklep, tistim, ki jim bo sofinanciranje odobreno pa še poziv k podpisu pogodbe. Če upravičenec v roku 8 dni od prejema poziva ne dostavi sofinancerju podpisane pogodbe, se šteje, da je umaknil vlogo za pridobitev sredstev.

Zoper sklep je možna pritožba v roku 8 dni po prejemu sklepa. Predmet pritožbe ne morejo biti postavljena merila za dodelitev sredstev. O pritožbi odloča župan.

1. Sredstva bodo dodeljevana upravičenim vlagateljem glede na čas podaje popolne vloge, pri tem ima prednost tisti vlagatelj, ki popolno vlogo poda prej.
2. Oseba, ki ji je sofinanciranje odobreno, mora vložiti popolno zahtevo za izplačilo sredstev s sledečimi prilogami: sklenjeno prodajno pogodbo za stanovanje ali drug stanovanjski objekt s strani upravičenca podpisano pogodbo o prepovedi obremenitve in odtujitve nepremičnine, katere nakup je predmet sofinanciranja, najkasneje do 20.10.2025, v nasprotnem do izplačila odobrenih sredstev ni več upravičena.
3. Upravičenec mora Občini Škocjan predložiti v roku 6 mesecev od nakazila sredstev po tem razpisu dokazilo o prijavi stalnega bivališča vseh članov gospodinjstva na novem naslovu in slike lokacije porušenega bivališča znotraj romskega naselja z nameščenimi ustreznimi ovirami, v nasprotnem je prejeta sredstva dolžan vrniti.
4. Dodatne informacije dobijo zainteresirane osebe pri sledečih kontaktnih osebah: Špela Sila, tel. 07/39 39 291, [spela.sila@novomesto.si](mailto:spela.sila@novomesto.si), ali Mojca Lenassi Malnarič, 07/39 39 307, [mojca.lenassi@novomesto.si](mailto:mojca.lenassi@novomesto.si).
5. Dokumentacija za prijavo, ki vsebuje:

* Vloga – priloga 1,
* Vzorec pogodbe o sofinanciranju – priloga 2,
* Zahtevek za izplačilo – priloga 3,
* Vzorec pogodbe o prepovedi obremenitve in odtujitve nepremičnine – priloga 4.

je od dneva objave tega javnega poziva do izteka prijavnega roka dosegljiva na spletni strani Občine Škocjan https:// www.obcina-skocjan.si/objave in v sprejemni pisarni Občine Škocjan, Škocjan 67, 8275 Škocjan.

SOU ODBK: 095-0021/2024

Datum: 10.3.2025

Občina Škocjan

župan

Jože Kapler